Tiesas (septītā palāta) 2012. gada 12. jūlija rīkojums –
Government of Gibraltar/Komisija
(lieta C-407/11 P)
Apelācija – Direktīva 92/43/EEK – Dabisko dzīvotņu aizsardzība – Kopienas nozīmes teritoriju saraksts Vidusjūras bioģeogrāfiskajam reģionam – Teritorijas “Estrecho Oriental” iekļaušana sarakstā atbilstoši Spānijas Karalistes piedāvājumam, ietverot Gibraltāra Lielbritānijas
teritoriālo ūdeņu zonu un atklātās jūras sektoru – Prasības atcelt tiesību aktu – Prasība daļēji atcelt tiesību aktu – Dalāmība – Tiesības uz aizstāvību
1.                     Apelācija – Pamati – Acīmredzami nepieņemami vai acīmredzami nepamatoti pamati – Noraidīšana jebkurā brīdī, izdodot motivētu
rīkojumu, bez mutvārdu procesa (Tiesas Reglamenta 119. pants) (sal. ar 19. punktu)
2.                     Prasība atcelt tiesību aktu – Priekšmets – Daļēja atcelšana – Nosacījums – Apstrīdēto noteikumu atdalāmība – Komisijas lēmuma
noteikums, ar kuru tiek paplašināta Kopienas nozīmes teritorija – Atcelšana, kas izraisa lēmuma satura grozīšanu – Nepieņemamība
(EKL 230. pants; Padomes Direktīva 92/43; Komisijas Lēmums 2009/95) (sal. ar 29., 35. un 42. punktu)
3.                     Tiesvedība – Vispārējās tiesas pienākums uzsākt mutvārdu procesu pirms lemšanas par iebildumu par nepieņemamību, kā arī pienākums
lietas dalībniekiem dot iespēju iesniegt rakstveida apsvērumus par atbildēm, kas attiecas uz jautājumu par nepieņemamību –
Neesamība (Vispārējās Tiesas Reglamenta 113. pants un 114. panta 3. un 4. punkts) (sal. ar 45. punktu)
Priekšmets
Apelācijas sūdzība par Vispārējās tiesas (septītā palāta) 2011. gada 24. maija rīkojumu lietā T-176/09
Government of Gibraltar
/Komisija, ar kuru Vispārējā tiesa atzina par nepieņemamu prasību daļēji atcelt Komisijas 2008. gada 12. decembra Lēmumu 2009/95/EK,
ar ko atbilstīgi Padomes Direktīvai 92/43/EEK pieņem Kopienas nozīmes teritoriju otro atjaunināto sarakstu Vidusjūras bioģeogrāfiskajam
reģionam (izziņots ar dokumenta numuru C(2008) 8049), ciktāl sarakstā tiek pievienota teritorija ar nosaukumu “Estrecho Oriental”
(ES6120032), ko ierosinājusi Spānija un kas ietver Gibraltāra Lielbritānijas teritoriālo ūdeņu zonu un atklātās jūras sektoru
Rezolutīvā daļa:
1)
apelācijas sūdzību noraidīt;
2)
Government of Gibraltar atlīdzina tiesāšanās izdevumus;
3)
Spānijas Karaliste sedz savus tiesāšanās izdevumus pati.